På Årestrupsvej i Aalborg er en 19-årig udenlandsk mand fredag aften blevet kørt på skadestuen, efter han er blevet overfaldet af tre personer med en kølle. Manden er alvorligt tilskadekommen, men uden for livsfare, og han har endnu ikke ønsket at tale med politiet. Det oplyser vagtchef ved Nordjyllands Politi, Jess Falberg. Nordjyllands Politi har fredag aften ledt efter tre udenlandske mænd, som de mener står bag overfaldet. Indtil videre uden held. - Vi har videomateriale fra området, som vi nu skal have kigget igennem for at se, om vi kan identificere gerningsmændene, siger Jess Falberg fra Nordjyllands Politi. Ifølge vidneforklaringer var det baseballbat, der blev brugt til overfaldet. I området har politi, hundepatruljer og lægeberedskab været til stede her til aften, men de er nu færdige på stedet.

Opsummering:
En 19-årig mand har fredag aften været udsat for et voldsomt overfald i Aalborg. Nordjyllands Politi leder efter tre udenlandske mænd, som har begået overfaldet.